**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 23.11.2021**

|  |  |  |  |  |  |
| --- | --- | --- | --- | --- | --- |
| **Vendimet për DISKUTIM PUBLIK** | | | | | |
| # | **Kandidati** | **Specializimi** | **Tema e punimit** | **Komisioni** | |
| 1 | Shqipe Gashi | Mës. GJLSH | Përfaqësimi i shkrimtarëve të letërsisë së sotme në programet mësimore klasa 6-9 | Kryetar/e | Myrvete Dreshaj |
| Mentor/e | Atdhe Hykolli |
| Anetar/e | Vlora Sylaj |
| 2 | Besianë Kastrati | Mës. Fizikë | Ndikimi i projekteve në të nxënit e fizikës në SHML | Kryetar/e | Ruzhdi Kuqi |
| Mentor/e | Zeqir Shaqiri |
| Anetar/e | Minevere Rashiti |
| 3 | Violeta Bahtijari | Mës. Fizikë | Të nxënit për rrezatimin radioaktiv në Shkollën e mesme të ulët | Kryetar/e | Hatixhe Ismajli |
| Mentor/e | Zeqir Shaqiri |
| Anetar/e | Arlinda Damoni |
| 4 | Rozafa Vataj - Hajrullahaj | Mës. Kimi | Efektiviteti i të nxënit të atomeve të elementeve të periodës së dytë dhe te tretë përmes zbatimit të tabelës periodike | Kryetar/e | Ruzhdi Kuqi |
| Mentor/e | Islam Krasniqi |
| Anetar/e | Naser Zabeli |
| 5 | Kujtim Kelmendi | Mës. Biologji | Efekti i lëndës Mbrojtja e mjedisit jetësor në njohuritë e nxënësve të klasës së VIII-të | Kryetar/e | Ruzhdi Kuqi |
| Mentor/e | Zeqir Veselaj |
| Anetar/e | Demë Hoti |

# **Kandidati/ja: 1. Shqipe Gashi**

Tema: **Përfaqësimi i shkrimtarëve të letërsisë së sotme në programet mësimore klasa 6-9**

**ABSTRAKTI**

Nëpërmjet këtij punimi synohet të tregohet përfaqësimi i shkrimtarëve të letërsisë së sotme shqipe në programet e shkollave të Kosovës, nga klasa e gjashtë deri në klasën e nëntë. Ne dijmë se ka shumë autorë të talentuar të letërsisë sonë për fëmijë dhe të rinj dhe se janë shumë produktivë me shkrimet e tyre, mirëpo neve na intereson të dijmë se si qëndron përfshirja e tyre në planprogramet mësimore të shkollave të Kosovës. Synohet të mësohet se a u është dhënë hapësirë e mjaftueshme që ata të flasin me lexuesit e tyre, për të cilët kanë krijuar dhe janësakrifikuar duke pasur parasysh vitet e krijimit të tyre dhe gjendjen ekonomike e politike në Kosovë. Studimi do të realizohet duke mbledhur shkrimet e autorëve të cilët janë të përfshirë në planprogramet shkollore 6-9, por edhe shkrime nga studiuesit dhe kritikët e ndryshëm letrarë.

Gjuha dhe letërsia synon t’u përshtatet përherë e më mirë nevojave kumtuese të folësve. Mirëpo, këto nevoja kumtuese janë të lidhura me shkollimin, me arsimin, me kulturën e me faktorë të tjerë jashtëgjuhësorë, të cilët, veç e veç e së toku, i shtrojnë njeriut nevoja më të mëdha kumtuese, për plotësimin e të cilave atij i lypset një sasi më e madhe mjetesh për t’u shprehur. Zhvillohen e përparojnë njerëzit, rriten dhe shumëfishohen kërkesat e tyre dhe kjo pasqyrohet edhe në gjuhë edhe në kulturë. Kjo arrihet kur kemi kulturë të leximit në shkolla dhe në shoqëri.

Ne do të mundohemi të tregojmë vendin që zënë autorët e letërsisë së sotme shqipe në librat e leximit të shkollave tona duke u mbështetur në planprogramin mësimor të hartuar nga MASHT-i.

Qëllimi i hulumtimit është që duke ditur rolin dhe rëndësinë e autorëve të letërsisë së sotme shqipe dhe temat që ata kanë trajtuar të zgjojmë interesimin e brezit të ri për t’i njohur dhe përvetësuar idetë e tyre.

**Fjalët kyçe: Letërsi e sotme, autorët përfaqësues, lexim, planprogram, etj.**

# **Kandidati/ja: 2. Besianë Kastrati**

Tema: **Ndikimi i projekteve në të nxënit e fizikës në SHML**

**ABSTRAKTI**

Qëllimi kryesor i këtij hulumtimi është të paraqes rëndësinë që ka realizimi i projekteve të ndryshme në lëndën e fizikës për përgatitjen profesionale dhe shkencore të nxënësve dhe avancimin e mëtutjeshëm të tyre në këtë lëmi.

Punimi fokusohet në analizimin e ndikimit të projekteve në të nxënit e lëndës së fizikës. Në ditët e sotme mësimdhënia kryesisht fokusohet në metodat të cilat e nxjerrin nxënësin në qendër të mësimit, kurse mësimdhënësi e udhëzon nxënësin të kërkojë në mënyrë të pavarur informacione në zgjidhjen e problemeve mësimore. Të mësuarit e bazuar në projekte ka disa përparësi ndaj të mësuarit tradicional:

* Rritë bashkëveprimin mes nxënësve;
* Nxitë të menduarit kritik;
* Nxënësi bëhet më hulumtues për zgjidhjen e problemeve etj.

Për realizimin e këtij hulumtimi është përdorur metoda e anketimit, ku në anketim kanë marrë pjesë 236 nxënës të cilët janë të klasëve të dhjeta, njëmbëdhjeta (drejtimi i shkencave natyrore dhe shoqërore) dhe klasëve të dymbëdhjeta (drejtimi i shkencave natyrore) të SHML “Hamdi Berisha” në Malishevë. Po ashtu është realizuar edhe intervistë me 3 mësimdhënës të lëndës së fizikës në këtë shkollë.

Rezultatet nga anketimi i nxënësve dhe intervista me mësimdhënës vërtetojnë hipotezën e ngritur se puna me projekte në lëndën e fizikës ka ndikim pozitiv në të nxënit e kësaj lënde për SHML “Hamdi Berisha”.

**Fjalët kyçe**: *Metoda, Mësim i bazuar në projekte, Mësimdhënie, Nxënie.*

# **Kandidati/ja: 3. Violeta Bahtijari**

Tema: **Të nxënit për rrezatimin radioaktiv në Shkollën e mesme të ulët**

**ABSTRAKTI**

Mësimi i fizikës bërthamore në shkollat e mesme të ulëta ofron një mundësi unike për të rritur ndërgjegjësimin e studentëve për ti mësuar ata që shkenca moderne dhe arritjet e saj kanë ndikim në jetën e përditshme të njerëzve bashkëkohorë. Të pasurit njohuri rreth radioaktivitetit u ndihom nxënësve shumë të mësojnë lidhur me jetën që i rrethon në përgjithësi (Mork, 2011).

Studime të kryera në Evropë, me studentë të shkollave të mesme zbuluan se shumë studentë

kanë njohuri të dobëta të rrezatimit dhe radioaktivitetit.

Qëllimi primar i këtij hulumtimi është analizimi i njohurive lidhur me radioaktivitetin në terme të përgjithësuar tek nxënësit e shkolla të mesme të ulëta në Kosovë tek klasat e VII-ta dhe të IX-ta. Qëllimi sekondar i këtij hulumtimi është analizimi i perceptimeve së mësimdhënësve lidhur me nivelin e të nxënësit dhe interesimin e nxënësve të klasave të sipërpërmendura në përthithjen e njohurive në çështjen e radioaktivitetit tek nxënësit e shkollave të mesme të ulëta. Ndër të tjerash ky hulumtim pritet të paraqes literaturë të referueshme për hulumtuesit e rinjë në këtë fushë. Metodologjia kyçe e këtij hulumtimi është ajo sasiore apo kuantitative. Të dhënat u grumbulluan sipas natyrës primare me pyetësor që do të realizohen dhe sipas natyrës sekondare në kuadër të konsultimit të literaturës relevante sa i përketë temës së radioaktivitetit dhe lëndës së fizikës në përgjithësi.

Në përgjithësi mësimdhënësit vlerësojnë dobët interesin e nxënësve në të nxënit e radioaktivitetit dhe po ashtu nxënësit në bazë të këtij hulumtimi nuk janë shumë të interesuar në të nxënit e radioaktivitetit.

*Fjalët kyçe: Mësimdhënës, nxënës, fizikë, radioaktivitet.*

# **Kandidati/ja: 4. Rozafa Vataj - Hajrullahaj**

Tema: **Efektiviteti i të nxënit të atomeve të elementeve të periodës së dytë dhe te tretë përmes zbatimit të tabelës periodike**

**ABSTRAKTI**

Qëllimi kryesor i këtij punimi ishte të hulumtojë në praktikë dhe të marr informata se a është e zhvilluar qasja shkencore e cila ndihmon dhe nxit të të nxënit e elementeve të periodës së dytë dhe tretë. Sipas disa hulumtuesve qasja e tillë mundësohet përmes përdorimit të sistemit periodik në të nxënit e kimisë kur diskutohet për grupet e sistemit periodik. Qëllim tjetër sekondar i punimit ishte të analizojë në mënyrën më të hollësishme mësimdhënien,teknikat apo format të cilat zbatohen nga mësimdhënësi për të nxënit sa më të efektshëm nga ana e nxënësve. Në shqyrtimin e literaturës kemi shqyrtuar literature për të nxënit, sistemin periodik dhe elementet e periodës së dytë dhe të tretë.

Metodologjia e hulumtimit ishte hulumtim në veprim i tipit kuazi – eksperimental. Në aspektin e mbledhjes së të dhënave hulumtimi është sasiore. Hulumtimi është realizuar me nxënësit e klasave të njëmbëdhjeta të gjimnazit natyror “ Jeta e Re” në Suharekë. Gjetjet e studimit janë analizuar nga paketat statistikore SPSS dhe EXCEL të dhënat janë analizuar përmes analizës përshkruese dhe T- testit. Dy klasë janë përdorur si klasë eksperimentale dhe dy të tjera si klasë kontrolluese. Ky hulumtim është udhëhequr nga disa pyetje hulumtuese si: Sa e nxit përdorimi i sistemit periodik të nxënit e vetive të atomeve të elementeve kimike të periodës së dytë dhe të tretë? Pyetja e dytë hulumtuese ishte: Sa e përdorin nxënësit tabelën periodike në mësimin e elementeve kimike të periodës së dytë dhe të tretë të sistemit periodik?

Si instrumente hulumtuese kemi përdorur pyetësorin, para testin dhe pas testin. Përmes pyetësorit ne kemi analizuar 4 ndryshore: vet efikasitetin, kureshtjen e nxënësve, qëllimin e përformancës dhe motivimin. Përfundimet e këtij studimi bazohen në vlerat e mesatareve arimetrike të fituara pas dy matjeve dhe rezultatet e T-testit. Bazuar në gjetjet e hulumtimit mund të përfundojmë se përdorimi i tabelës periodike në të nxënit e elementeve kimike të periodës së dytë dhe të tretë në hulumtim ka rritur kureshtjen e nxënësve për të mësuar kimi, vet efikasitetin dhe qëllimin e përformancës.

**Fjalët ky**ç**e** : *Sistemi Periodik i elementeve Kimike ,perioda, mësimdhënia, kimia, të nxënit.*

# **Kandidati/ja: 5. Kujtim Kelmendi**

Tema: **Efekti i lëndës Mbrojtja e mjedisit jetësor në njohuritë e nxënësve të klasës së VIII-të**

**ABSTRAKTI**

Në këtë punim u hulumtua dallimi në vetëdijesimin e nxënësve në të nxënit dhe respektimin e rregullave për mbrojtjen e mjedisit jetësor, ndërmjet nxënësve që e kanë dëgjuar lëndën zgjedhore, Mbrojtja e mjedisit jetësor për një vit dhe nxënësve që nuk e kanë dëgjuar lëndën. Në disa shkollat tona në plan-programin mësimor është e përfshirë lënda zgjedhore Mbrojtja e mjedisit jetësor, e cila ka për qëllim edukimin dhe ngritjen e vetëdijesimit mjedisor tek nxënësit. Hulumtimi jep një pasqyrim koherent se sa ka ndikim lënda Mbrojtja mjedisit jetësor në ngritjen e njohurive mjedisore tek nxënësit që e dëgjojnë këtë lëndë gjatë një viti. Të analizohet ndikimi që ka kjo lëndë, që të moshat e reja të ndikoj pozitivisht në përsonalitetin e tyre, duke vetëdijesuar ata se kujdesi ndaj mjedisit është më shumë se një notë në ditar, si dhe angazhimin e arsimtarit në këtë drejtim. Hipoteza e këtij hulumtimi është, nxënësit që kanë dëgjuar kursin e lëndës Mbrojtja e mjedisit jetësor, kanë njohuri më të larta mjedisore se sa nxënësit që nuk e kanë dëgjuar lëndën. Ky hulumtim i jep përgjigjie pyetjes se cili është dallimi mes nxënësve që e kanë dëgjuar lëndën Mbrojtja e mjedisit jetësor për një vit dhe atyre që nuk e kanë dëgjuar lëndën. Punimi, është realizuar me anë të hulumtimt sasior (kuantitativ), instrument për hulumtim është përdorur pyetësori, që përmban 16 pyetje. Hulutimi është realizuar me nxënës të shkollave të mesme të ulëta, si mostër u përdoren nxënësit e klasëve të 8-ta nga shfmu “Pavarësia” Prishtinë dhe shfmu “Emin Duraku” Gjakovë. Rezultatet që dolën nga analiza e të dhënave, vën në pah se në klasët ku nxënësit kanë dëgjuar lëndën nuk kanë vetëdijesim më të madh të theksuar në ruajtjen e mjedisit në krahasim me nxënësit që nuk e kanë dëgjuar lëndën pasiqë të dy grupet deklaruan përgjigjet adekuate me nga 8 pyetje, mirëpo duhet të theksohet se në pyetjet ku nxënësit që kanë dëgjuar lëndën janë deklaruar më saktë dallimi ishte shumë i vogël me 1-3%, që nënkupton se rezultatet e të nxënit nuk janë arritur plotësisht me atë se çfarë parasheh programi lëndës.

**Fjalët kyçe**: edukim mjedisor, lëndë zgjedhore, mbrojtja mjedisit jetësor, nxënës